rejauldu/bengali-wikipedia huggingface dataset:
নির্ভরযোগ্যতা, নির্ভরযোগ্য, বা অনির্ভরযোগ্য বলতে নিচের যেকোনওটিকে নির্দেশ করা হতে পারে:  বিজ্ঞান, প্রযুক্তি ও গণিত পরিগণন (কম্পিউটিং)  উপাত্তের নির্ভরযোগ্যতা (দ্ব্যর্থতা নিরসন), কম্পিউটার সংরক্ষণাগারের (স্টোরেজ) কিছু চাকতিসারির (ডিস্ক অ্যারে) একটি ধর্ম  উচ্চমাত্রায় লভ্যতা  নির্ভরযোগ্যতা (কম্পিউটার জালকব্যবস্থা), সৌজন্যবিধি (প্রোটোকল) বর্ণনাকারী শ্রেণী  নির্ভরযোগ্যতা (অর্ধপরিবাহী), অর্ধপরিবাহী যন্ত্রের নির্ভরযোগ্যতা বিষয়ক রূপরেখা  বিজ্ঞান, প্রযুক্তি ও গণিতে অন্য ব্যবহার  নির্ভরযোগ্যতা (পরিসংখ্যান), কোনও পরিমাপকৃত রাশির সামগ্রিক পূর্বাপর সঙ্গতি  নির্ভরযোগ্যতা প্রকৌশল, নির্দিষ্ট সময়কালের জন্য প্রদত্ত পরিস্থিতির জন্য কোনও ব্যবস্থার বা উপাংশের সেটির জন্য নির্দিষ্টকৃত আবশ্যকীয় কাজ সম্পাদন করার সামর্থ্যের সাথে সম্পর্কিত।   মানব নির্ভরযোগ্যতা, প্রকৌশলকৃত ব্যবস্থাতে।  নির্ভরযোগ্যতা তত্ত্ব, একটি তাত্ত্বিক ধারণা যা দিয়ে জীববৈজ্ঞানিক বয়সবৃদ্ধি ও প্রজাতির দীর্ঘায়ু ব্যাখ্যা করা হয়।   অন্যান্য ব্যবহার  নির্ভরযোগ্যতাবাদ, দর্শন ও জ্ঞানতত্ত্বে অধীত বিষয়   অনির্ভরযোগ্য বর্ণনাকারী, যার বিশ্বাসযোগ্যতা গুরুতরভাবে সন্দেহভাজন হয়েছে।   আরও দেখুন        নির্ভরশীল (দ্ব্যর্থতা নিরসন)
আইজিএন (ইংরেজিতে: IGN) একটি মার্কিন ওয়েবসাইট যা ভিডিও গেম, চলচ্চিত্র, সঙ্গীত ইত্যাদি বিষয়ক সংবাদ প্রকাশ করে। আইগিএন এন্টারটেইনমেন্ট এই ওয়েবসাইটটির স্বত্বাধিকারী কোম্পানি। এই কোম্পানিটি আইজিএন ছাড়াও আরও তিনটি ওয়েবসাইট পরিচালনা করে থাকে: গেমস্পাই, গেমস্ট্যাটস এবং আস্কম্যান।  আইজিএন এর প্রধান ওয়েবসাইট কতকগুলো বিশেষ চ্যানেলের সমন্বয়ে গঠিত যেগুলোর প্রত্যেকটির একটি করে সাবডোমেইন রয়েছে। এসব চ্যানেল বিনোদনের বিভিন্ন মাধ্যম সম্পর্কিত খবরাখবর প্রকাশ করে। ভিডিও গেম সম্পর্কিত ওয়েবসাইটগুলো হল: পিসি গেমস, উইই, নিনটেন্ডো ডিএস, নিনটেন্ডো ডিএসআই, এক্সবক্স ৩৬০, প্লেস্টেশন ২, প্লেস্টেশন ৩, পিএসপি, এক্সবক্স লাইভ, ওয়্যারলেস্‌, রেট্রো, আইফোন গেমস।   তথ্যসূত্র    বহিঃসংযোগ   আইজিএন  আইজিএন চ্যানেল - ইউটিউব  বিষয়শ্রেণী:সংবাদ ওয়েবসাইট বিষয়শ্রেণী:বহু-চ্যানেল নেটওয়ার্ক বিষয়শ্রেণী:২০০৫-এর অধিগ্রহণ ও একত্রীকরণ বিষয়শ্রেণী:২০১৩-এর অধিগ্রহণ ও একত্রীকরণ বিষয়শ্রেণী:ব্লগ হোস্টিং পরিষেবা বিষয়শ্রেণী:সান ফ্রান্সিস্কো ভিত্তিক কোম্পানি বিষয়শ্রেণী:ইংরেজি ভাষার ওয়েবসাইট
মেডুলা অবলংগাটা বা মেডুলা হচ্ছে কাণ্ড আকৃতির একটি কাঠামো যা মস্তিষ্কের ব্রেইনস্টেমের একটি অংশ। এটির অবস্থান লঘুমস্তিষ্কের বাইরে কিন্তু নিচের দিকে। এটি কোণাকৃতির স্নায়ুকোষ সংবলিত একটি অংশ যা বমি করা থেকে হাঁচি দেওয়া পর্যন্ত শরীরের স্বয়ংক্রিয় কাজকর্মের জন্য নিযুক্ত। মেডুলা হৃৎপিণ্ড, শ্বসন, বমি ও ভেসোমোটর কার্যক্রমের কেন্দ্র বা মূল চালিকাশক্তি যার কারণে এটি শ্বাস-প্রশ্বাস, হৃদ স্পন্দন, এবং রক্তচাপ, ঘুমচক্রের মতো শরীরের স্বয়ংক্রিয় কার্যক্রম নিয়ন্ত্রণের কাজ করে।  ভ্রূণের বিকাশের সময় মাইএলেনসেফ্যালন থেকে মেডুলা অবলংগাটার বিকাশ ঘটে। মাইএলেনসেফ্যালন হচ্ছে একটি সেকেন্ডারি ভেসিকল যা রম্বেনসেফ্যালন যখন পরিপক্কতা লাভ করে তখন সৃষ্টি হয়। এটিকে পশ্চাৎমস্তিষ্ক হিসেবেও অভিহিত করা হয়।  প্রাচীন পরিভাষায় মেডুলা অবলংগাটাকে বাল্ব হিসেবেও অভিহিত করা হয়। এজন্য আধুনিক চিকিৎসাবিজ্ঞানে বালবার হিসেবে মেডুলা অবলংগাটা সংশ্লিষ্ট বিভিন্ন পরিভাষায় এই শব্দের ব্যবহার রয়ে গেছে (যেমন বালবার প্লেসি ব্যাধি)। বিশেষ করে মেডুলা অবলংগাটা সংশ্লিষ্ট বিভিন্ন চিকিৎসীয় অবস্থা বা ব্যাধির ক্ষেত্রে বালবার শব্দটি ব্যবহৃত হয়। মেডুলা অবলংগাটার সাথে যুক্ত বিভিন্ন স্নায়ু ও স্নায়ু নালীকে নির্দেশ করতেও এই পরিভাষা ব্যবহৃত হয় এবং সেই সাথে জিহ্বা, গলবিল এবং ল্যারিক্সের মতো স্নায়ু পেশীগুলির পারিভাষিক নামকরণেও এর ব্যবহার রয়েছে।   তথ্যসূত্র    বহিঃসংযোগ      বিষয়শ্রেণী:মেডুলা অবলংগাটা
সিরাজ হায়দার (৬ জানুয়ারি ১৯৪৮ – ১১ জানুয়ারি ২০১৮) ছিলেন একজন বাংলাদেশি অভিনেতা ও পরিচালক। তিনি চার শতাধিক চলচ্চিত্রে অভিনয় করেছিলেন। তিনি দুইটি চলচ্চিত্র পরিচালনা করেছিলেন। তিনি টেলিভিশন, মঞ্চ, রেডিও ও যাত্রাতেও অভিনয় করেছিলেন।   জীবনী  সিরাজ হায়দার ১৯৪৮ সালের ৬ ফেব্রুয়ারি মুন্সীগঞ্জের বিক্রমপুরে জন্মগ্রহণ করেন। ১৯৬২ সালে নবম শ্রেণীতে পড়াকালীন সময়ে টিপু সুলতান শিরোনামের নাটকে তিনি প্রথমবারের মত অভিনয় করেন।  সুখের সংসার চলচ্চিত্রে অভিনয়ের মাধ্যমে বড় পর্দায় অভিষেক হয় সিরাজ হায়দারের। চলচ্চিত্রের পাশাপাশি তিনি টেলিভিশন মঞ্চ ও যাত্রাতেও অভিনয় করেছেন। তিনি অনেক মঞ্চ নাটক পরিচালনা করেছিলেন। ১৯৭৬ সালে তিনি রঙ্গনা নাট্যগোষ্ঠী প্রতিষ্ঠা করেছিলেন।  সিরাজ হায়দার আদম ব্যাপারী ও সুখ শিরোনামের দুইটি চলচ্চিত্র পরিচালনা করেছিলেন। তার পরিচালিত আদম ব্যাপারী শিরোনামের চলচ্চিত্রটি মুক্তি পায় নি। তার পরিচালিত অন্য চলচ্চিত্র সুখ মুজিব পরদেশী অভিনীত প্রথম চলচ্চিত্র।  সিরাজ হায়দার মিনা হায়দারের সাথে বিবাহবন্ধনে আবদ্ধ হয়েছিলেন। তাদের দুই পুত্র ও এক কন্যা ছিল।  সিরাজ হায়দার ২০১৮ সালের ১১ জানুয়ারি ঢাকার কল্যাণপুরে নিজ বাসভবনে মৃত্যুবরণ করেন।   নির্বাচিত চলচ্চিত্র তালিকা   অভিনেতা   সুখের সংসার  টপ টেরর  দুর্দান্ত দাপট  আজকের প্রতিবাদ  প্রস্তুতি  আনন্দ অশ্রু  ভালোবাসার ঘর  গুণ্ডার প্রেম  জীবন যেখানে  আম্মাজান  নির্মম  বাস্তব  মন দিয়েছি তোমাকে  কোটি টাকার ফকির  সুখের সংসার  প্রাণের চেয়ে প্রিয়  খোকা সোনা  সুজন সখী  পাগল মন  তুমি বড় ভাগ্যবতী  ক্ষুদে যোদ্ধা  প্রিয়াংকা  হাজার বছর ধরে  মনের মাঝে তুমি  শত্রু শত্রু খেলা  এইতো প্রেম  কোটি টাকার প্রেম  নিঃস্বার্থ ভালোবাসা  কিস্তিমাত  মেন্টাল  অপমানের জ্বালা  ক্রাইম রোড  রুদ্র দ্য গ্যাংস্টার  কার্তুজ  ভালোবাসা ডটকম   মধু হই হই বিষ খাওয়াইলা  চাঁদের মত বউ   পরিচালক   সুখ  আদম ব্যাপারী   তথ্যসূত্র    বহিঃসংযোগ     বিষয়শ্রেণী:১৯৪৮-এ জন্ম বিষয়শ্রেণী:২০১৮-এ মৃত্যু বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:মুন্সীগঞ্জ জেলার অভিনয়শিল্পী বিষয়শ্রেণী:বাংলাদেশী থিয়েটার পরিচালক
হাফেজ সালেহ আহমদ তাকরীম (জন্ম: ৩১ ডিসেম্বর ২০০৮) বাংলাদেশের একজন কুরআনের হাফেজ। তিনি ২০২২ সালে মাত্র ১৩ বছর বয়সে ইরানের তেহরানে অনুষ্ঠিত ইরান আন্তর্জাতিক হিফজুল কুরআন প্রতিযোগিতায় ৩৮তম আসরে প্রথম স্থান অর্জন করেন। এছাড়াও, ২০২০ সালে রমজান মাসে বাংলাভিশন টেলিভিশন আয়োজিত হিফজুল কুরআন প্রতিযোগিতায় বিজয়ী হন। তিনি ২০২২ সালে সৌদি আরবের মক্কায় অনুষ্ঠিত বাদশাহ আব্দুল আজিজ আন্তর্জাতিক হিফজুল কুরআন প্রতিযোগিতায় ৪২তম আসরে অংশগ্রহণ করে এই প্রতিযোগিতায় ১১১টি দেশের ১৫৩ হাফেজ অংশগ্রহণ করেন। প্রতিযোগিতার চতুর্থ শাখায় হাফেজ তিনি তৃতীয় স্থান অর্জন করে ১ লাখ রিয়াল অর্থমূল্যের পুরস্কার লাভ করেন। তাকরিম ২০২৩ সালে দুবাই অনুষ্ঠিত ২৬তম আসরে আন্তর্জাতিক কুরআন প্রতিযোগিতার প্রথম স্থান অর্জন করেন।   ব্যক্তিগত জীবন  হাফেজ সালেহ আহমদ তাকরীম ২০০৮ সালের ৩১ ডিসেম্বর তারিখে সিরাজগঞ্জ জেলার চৌহালী উপজেলাধীন যমুনা নদীর দূর্গম চর অঞ্চল শৈলজনা ইউনিয়নের উমরপুর গ্রামের সৈয়দ বাড়ীতে জন্মগ্রহণ করেন; পরবর্তীকালে যমুনার করালগ্রাসে নদী ভাঙ্গানে ভিটামাটি তলিয়ে যাবার পর স্থানান্তরিত হয়ে টাঙ্গাইল জেলার নাগরপুর থানার ভাদ্রা গ্রামে নতুন ঠিকানায় স্থায়ীভাবে বসবাস করছেন। তাহার বাবা হাফেজ সৈয়দ আব্দুর রহমান পেশায় একজন মাদ্রাসার শিক্ষক, তিনি সাভারের একটি সুনামধন্য মাদ্রাসায় শিক্ষকতা করছেন এবং তাহার মাতা একজন গৃহিণী।   শিক্ষা জীবন  তিনি মাত্র সাড়ে ৯ বছর বয়সে সম্পূর্ণ কুরআন মুখস্থ করেন। বর্তমানে তিনি  ঢাকার মিরপুর ১ এ অবস্থিত মারকাযু ফয়জিল কুরআন আল ইসলামী ঢাকা মাদ্রাসায় পড়াশোনা করছেন।   পুরস্কার ও সম্মাননা   জাতীয় হিফজুল কুরআন প্রতিযোগিতায় ২৬তম আসরে ত্রিশ হাজার প্রতিযোগীর মধ্যে প্রথম স্থান অর্জন (বাংলাদেশ, ফেব্রুয়ারি ২০২২)  আন্তর্জাতিক হিফজুল কুরআন প্রতিযোগিতায় ৩৮ তম আসরে প্রথম স্থান অর্জন করেন(ইরান, মার্চ ২০২২)  আন্তর্জাতিক হিফজুল কুরআন প্রতিযোগিতায় সপ্তম স্থান অর্জন (লিবিয়া, মে ২০২২)  পবিত্র কুরআনের আলো বিজয়ী (বাংলাদেশ, ২০২০)  কিং আব্দুল আজিজ আন্তর্জাতিক কুরআন প্রতিযোগিতায় ৪২ তম আসরে ৩য় স্থান অর্জন (সৌদি আরব, সেপ্টেম্বর ২০২২)  ২০২২ সালে সৌদিতে তৃৃতীয় হওয়াকে কেন্দ্র করে তাকে বাংলাদেশ সরকারের ধর্ম মন্ত্রণালয় এবং ইসলামিক ফাউন্ডেশনের পক্ষ থেকে প্রথমবারের মত কোন হাফেজকে রাষ্ট্রীয় সংবর্ধনা দেয়া হয়। সৌদি দূতাবাস ও রাষ্ট্রদূত থেকেও শুভেচ্ছা অভ্যর্থনায় ভূষিত হন তাকরীম।  দুবাই আন্তর্জাতিক হিফজুল কোরআন প্রতিযোগিতা ২৬তম আসরে ২০২৩ সালে প্রথম স্থান অধিকার করেন (দুবাই, ৪ এপ্রিল ২০২৩)  তাকরীমের বিশ্বজয়ে বাংলাদেশের স্বয়ং প্রধানমন্ত্রী উচ্ছ্বাস প্রকাশ করেন।যুব ও ক্রীড়া প্রতিমন্ত্রী এবং বাংলাদেশী ইসলামিক স্কলার মিজানুর রহমান রহমান আজহারীসহ অসংখ্য ব্যক্তিবর্গ স্ট্যাটার্সে অভিনন্দন জ্ঞাপন করেন।   তথ্যসূত্র   বিষয়শ্রেণী:২০০৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী কুরআনের হাফেজ বিষয়শ্রেণী:টাঙ্গাইল জেলার ব্যক্তি বিষয়শ্রেণী:আন্তর্জাতিক কুরআন তিলাওয়াত প্রতিযোগিতায় বিজয়ী বিষয়শ্রেণী:বৃহত্তর পাবনার ইসলামী ব্যক্তিত্ব
গোলাম কিবরিয়া ছিলেন বাংলাদেশের চতুর্থ নিয়ন্ত্রক ও নিরীক্ষক জেনারেল এবং বাংলাদেশের অর্থ সচিব। তিনি মঙ্গোলিয়া এবং উজবেকিস্তানে আন্তর্জাতিক মুদ্রা তহবিলের জন্য কাজ করেছেন।   প্রারম্ভিক জীবন  কিবরিয়া ১৯৩২ সালের ১ জানুয়ারি জন্মগ্রহণ করেন। তিনি ১৯৫৫ সালে ঢাকা বিশ্ববিদ্যালয়ে বিজ্ঞানে স্নাতক করেন।   কর্মজীবন  ১৯৫৬ সালে, কিবরিয়া পাকিস্তান অডিট অ্যান্ড অ্যাকাউন্টস সার্ভিসে যোগ দেন।  কিবরিয়া অর্থ মন্ত্রণালয়ের উপসচিব ও তৎকালীন অতিরিক্ত সচিব ছিলেন।  তিনি মস্কোতে রাশিয়ার বাংলাদেশ দূতাবাসে কাউন্সেলর ছিলেন।  কিবরিয়া ১৯৮০ সালে অর্থ মন্ত্রণালয়ের সচিব নিযুক্ত হন তিনি বিশ্বব্যাংকের বিকল্প নির্বাহী পরিচালক ছিলেন। তিনি ১৯৮৭ সালে বিশ্বব্যাংক থেকে ফিরে আসেন এবং অর্থ মন্ত্রণালয়ের সচিব নিযুক্ত হন। তিনি ১৯৮৮ সালে অবসর গ্রহণ করেন। ১৯৮৮ সালের ৩০ মার্চ তিনি বাংলাদেশের কম্পট্রোলার অ্যান্ড অডিটর জেনারেল নিযুক্ত হন।  ৩১ ডিসেম্বর ১৯৯১, কিবরিয়া বাংলাদেশের কম্পট্রোলার এবং অডিটর জেনারেল হিসেবে অবসর গ্রহণ করেন। তিনি আন্তর্জাতিক মুদ্রা তহবিলে যোগদান করেন এবং মঙ্গোলিয়ার অর্থ মন্ত্রণালয়ের মঙ্গোলিয়া বাজেট পরামর্শে নিযুক্ত ছিলেন। এরপর তিনি উজবেকিস্তান সরকারের অর্থ মন্ত্রণালয়ে কাজ করেন। ১৯৯৬ সালে, তিনি সরকারি অডিট জার্নালের জন্য একটি নিবন্ধ লিখেছিলেন।   ব্যক্তিগত জীবন  কিবরিয়া নাদেরা বেগমকে বিয়ে করেছিলেন। তাদের তিনটি সন্তান ছিল।   মৃত্যু  কিবরিয়া ১০ আগস্ট ২০১১ সালে মারা যান।   তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী সরকারি চাকরিজীবী বিষয়শ্রেণী:২০১১-এ মৃত্যু বিষয়শ্রেণী:১৯৩২-এ জন্ম
¡Bienvenido!  ¡Hola {{safesubst:BASEPAGENAME}}, bienvenido a Wikipedia! Si bien todos los esfuerzos para mejorar la Wikipedia son bien recibidos, desdichadamente su nivel de Bengalí no parece idóneo para hacer contribuciones de utilidad, o las contribuciones no estan escritas en Bengalís. ¿Sabía que existe una Wikipedia en español? Quizás prefiera contribuir ahí. De cualquiera forma, reciba la más cordial bienvenida a Wikipedia y nuestro agradecimiento por esforzarse. Si necesita ayuda, puede notificármelo en mi página de discusión.
খগেন মহন্ত () ভারতের অসম রাজ্যের সুরকার, গীতকার ও গায়ক। অসমের সংস্কৃতি বিহুগানে তিনি নিপুন হওয়ার জন্য খগেন মহন্তকে বিহু সম্রাট আখ্যা দেওয়া হয়েছে।'http://www.vedanti.com/Legends/khagen_mahanta.htm  স্নাতক ডিগ্রী গ্রহণ করার পর তিনি সঙ্গীতের জগতে প্রবেশ করেছিলেন। তিনি ফিল্ম ক্রাফ্‌ট এয়ার্ড, সঙ্গীত নাটক একাডেমী বটা, সঙ্গীতাচার্য বটা ইত্যাদি পুরস্কার পেয়েছিলেন।  শৈশব  ১৯৪২ সনের ১৭ আগস্ট নগাও জেলার বগরি আমতলার গজলা সত্রের সত্রাধিকারের গৃহে খগেন মহন্তের জন্ম হয়েছিল।  খগেন মহন্তের পিতার নাম হরেন্দ্রনাথ মহন্ত ও মাতার নাম লক্ষীপ্রিয়া দেবী। তিনি শৈশবে পিতার নিকট থেকে নাম-কীর্ত্তন ও সত্রীয় নৃত্যকলার শিক্ষা আয়ত্ত করেছিলেন। সত্রীয়া নৃত্যের সঙ্গে তিনি খোল বাজানো বিদ্যায় পারদর্শী ছিলেন।    কর্মজীবন ১৯৬৫ সন থেকে খগেন মহন্ত আকাশবানীর শিল্পী হিসেবে গান গাওয়া আরম্ভ করেছিলেন। ১৯৭২ সনে তিনি প্রথম শ্রেনীর সুগম ও লোকসঙ্গীত শিল্পীর স্বীকৃতি লাভ করেন। ১৯৭৬ সনের পরবর্ত্তী সময়ে তিনি আকাশবানীর কম্পজারের চাকরিতে যোগদান করেছিলেন ও বিভিন্ন শিল্পীকে গান শিখান। তারপর তিনি আকাশবানীতে সঙ্গীত প্রয়োজক হয়েছিলেন অবশেষে তিনি আকাশবানী উত্তর-পূর্বাঞ্চলের ডেপুটি ডাইরেক্টর পদে নিযুক্তি ছিলেন। ২০০১ সনের ৩১ ডিসেম্বরে তিনি এই পদ থেকে অবসর নেন। গুয়াহাটি আকাশবানীতে থাকাকালীন অবস্থায় তিনি অসমের লোকশিল্পীর উন্নতির জন্য  বিভিন্ন কার্যব্যবস্থা গ্রহণ করেছিলেন।  ব্যক্তিগত জীবন খগেন মহন্ত ১৯৬৫ সনে অসমের বিখ্যাত কণ্ঠশিল্পী অর্চনা মহন্তকে বিবাহ করেন। খগেন মহন্তের পুত্র অংগরাগ মহন্ত পিতৃ আদর্শে অসমীয়া সঙ্গীত জগতকে উজ্জ্বলীত করেছেন।  সংগীত জগতে অবদান ১৯৬০ সনে অসমের ভাষা আন্দোলনে বিষ্ণুপ্রসাদ রাভা, হেমাঙ্গ বিশ্বাস, যুগল দ্বারা গঠিত হার্মনি দলে খগেন মহন্ত সক্রিয় ব্যক্তি ছিলেন। এই সময়ে তিনি সমগ্র অসমে শান্তীর কামনায় গীত রচনা করেছিলেন।  তিনি অসমের চিরসবুজ গান কাউরী পরে, কলরে পাততে কাউরী পরে, মা আমি শদিয়ালৈ যামেই, পারর পাখিত গুঁজি দিলোঁ ফুলাম চিঠিখনি, পাহাড়র জুরিটি পিরীতি সাওটি, ইত্যাদিতে কন্ঠদান করেছিলেন। তিনি অসমের অন্নুনত অঞ্চল থেকে ধ্বংসপ্রাপ্ত লোকগিত সংগ্রহ করে সংরক্ষণ করার ব্যবস্থা করে মহান দ্বায়িত্বের পালন করেছিলেন। কলাগুরু বিষ্ণুপ্রসাদ রাভার অন্তিমকালে রচনা করা এয়ে মোর শেষ গান খগেন মহন্ত কন্ঠদান করেছিলেন।  মৃত্যু ২০১৪ সনের ১২জুন তারিখে খগেন মহন্তের মৃত্যু হয়। মৃত্যুর সময় বয়স ছিল ৭২ বৎসর। খগেন মহন্তের মৃত্যুর দিন সমগ্র অসমবাসী শোক পালন করছিল। তথ্যসূত্র  বিষয়শ্রেণী:১৯৪২-এ জন্ম বিষয়শ্রেণী:২০১৪-এ মৃত্যু বিষয়শ্রেণী:ভারতীয় নেপথ্য গায়ক বিষয়শ্রেণী:অসমীয়া নেপথ্য সঙ্গীতশিল্পী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:আসামের সঙ্গীতশিল্পী বিষয়শ্রেণী:নগাঁও জেলার ব্যক্তি বিষয়শ্রেণী:সংগীত নাটক অকাদেমি পুরস্কার প্রাপক
ডরোথি জয় কিনি চেম্বার্স (১৬ সেপ্টেম্বর, ১৯০১, আলবুকার্ক, নিউ মেক্সিকো - ৩ ডিসেম্বর, ২০০১, ফোর্ট কলিন্স, কলোরাডো)  একজন ধর্মপ্রচারক চিকিৎসক ছিলেন যিনি সান্টো টমাস ইন্টার্নমেন্ট ক্যাম্পে মার্কিন সামরিক বন্দীদের চিকিৎসা করেছিলেন।   প্রাথমিক জীবন এবং শিক্ষা  চেম্বার্সের বাবা-মা ছিলেন এডউইন ব্রুস ম্যাককিনি, একজন ব্যাপটিস্ট মন্ত্রী এবং মেবেল ই. অ্যালজার কিনি।  চেম্বার্স ১৯২৩ সালে ডেনিসন বিশ্ববিদ্যালয় থেকে তার বিএস অর্জন করেন।  তারপর ইউনিভার্সিটি অফ কলোরাডো স্কুল অফ মেডিসিন (১৯২৬-এর ব্যাচ) থেকে কৃতিত্বের সাথে স্নাতক পাশ করেন। তিনি দরিদ্রদের সাথে কাজ করার জন্য স্নাতক হওয়ার পর দশ বছরের জন্য উত্তর-পূর্ব ভারতে গিয়েছিলেন।   সেখানে থাকাকালীন, ফ্রেড চেম্বার্সের সাথে তার পরিচয় হয়, যিনি একজন বিধবা ব্যাপটিস্ট মন্ত্রী ছিলেন এবং তারা ১৯৩৬ সালে বিয়ে করেন। তারা ১৯৩৯ সালে ফিলিপাইনে চলে যান যখন ইউরোপে দ্বিতীয় বিশ্বযুদ্ধ শুরু হচ্ছিল এবং চেম্বার্স একটি মিশন হাসপাতালে কাজ শুরু করেন। জাপান যখন ফিলিপাইনের দখল নেয়, তখন চেম্বার্স, ফ্রেড এবং তাদের দুই ছোট বাচ্চাকে ইলোইলো কারাগারে এবং ম্যানিলার ইউনিভার্সিটি অফ সান্টো টমাসের ক্যাম্পাসে বন্দিশিবিরে পাঠানো হয়। ১৯৪২ সালের এপ্রিল থেকে ১৯৪৫ সালের ফেব্রুয়ারি পর্যন্ত তারা সেখানেই ছিলেন।  তথ্যসূত্র   বিষয়শ্রেণী:১৯০১-এ জন্ম বিষয়শ্রেণী:২০০১-এ মৃত্যু বিষয়শ্রেণী:নিউ মেক্সিকোর চিকিৎসক বিষয়শ্রেণী:ডেনিসন বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর মার্কিন চিকিৎসক বিষয়শ্রেণী:২১শ শতাব্দীর মার্কিন নারী চিকিৎসক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:ইউনিভার্সিটি অফ কলোরাডো স্কুল অফ মেডিসিন প্রাক্তন শিক্ষার্থী
আলফ্রেড (ফ্রেড) ফ্ল্যাটো (জন্ম ২৮ আগস্ট ১৯৩৭ বার্লিনে) একজন অস্ট্রেলীয় দাবাড়ু ও ফিদে মাস্টার এবং প্রাক্তন অস্ট্রেলিয়ান দাবা চ্যাম্পিয়ন।He is usually known as Fred Flatow. See for instance Sydney Morning Herald chess column of 8-Oct-2008   তিনি জার্মানিতে জন্মগ্রহণ করেন এবং অস্ট্রেলিয়ায় চলে আসেন। তিনি সিটি অফ সিডনি চ্যাম্পিয়ন ছিলেন এগারো বার (১৯৬৩, ১৯৬৭, ১৯৬৮ (যৌথভাবে), ১৯৬৯, ১৯৭০, ১৯৭২, ১৯৭৫ (যৌথভাবে), ১৯৮১ (যৌথভাবে), ১৯৮২, ১৯৮৩, এবং ১৯৮৫), এবং ১৯৬৯/৭০ সালে সিডনিতে অস্ট্রেলিয়ান চেস চ্যাম্পিয়নশিপ জিতেছেন।  তিনি ক্যানবেরায় ডোবারল কাপও জিতেছেন তিনবার (১৯৭০ (যৌথভাবে), ১৯৭২, ১৯৭৯)।  তিনি অস্ট্রেলিয়ার হয়ে দুবার দাবা অলিম্পিয়াডে খেলেছেন (লুগানো ১৯৬৮ এবং স্কোপজে ১৯৭২)।   তথ্যসূত্র    বহিঃসংযোগ       "Grim Battles in Junior Chess Tourney", Sydney Morning Herald, 29 August 1950, p. 2  বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান দাবাড়ু বিষয়শ্রেণী:দাবা ফিদে মাস্টার বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
শ্রীকৃষ্ণ জনার্দন জোশী (১৯১৫-১৯৮৯) ছিলেন ভারতের মহারাষ্ট্রের একজন মারাঠি ঔপন্যাসিক।  তার লেখায়, তিনি কঠোরভাবে পুনেকে চিত্রিত করেছেন, যেখানে তিনি থাকতেন, ব্রাহ্মণ গোঁড়ামির কেন্দ্র হিসেবে। তিনি পুরস্কার বিজয়ী উপন্যাস আনন্দী গোপাল সহ বেশ কয়েকটি উপন্যাস, ছোট গল্প এবং প্রবন্ধ লিখেছেন, যা আনন্দী গোপাল যোশীর জীবনের একটি কাল্পনিক বিবরণ। উপন্যাসটি পরে একটি পুরস্কারপ্রাপ্ত নাটক আনন্দী গোপালে রূপান্তরিত হয়।    তিনি 'রঘুনাথচি বাখর' শিরোনামে আরডি করভের একটি জীবনীও লিখেছেন।   তথ্যসূত্র   বিষয়শ্রেণী:১৯৮৯-এ মৃত্যু বিষয়শ্রেণী:১৯১৫-এ জন্ম বিষয়শ্রেণী:মারাঠি ভাষার লেখক
টাকোমা হল একটি মাঝারি আকারের বন্দর শহর এবং মার্কিন যুক্তরাষ্ট্রের ওয়াশিংটন অঙ্গরাজ্যের পিয়ার্স কাউন্টির কাউন্টি আসন। শহরটি ওয়াশিংটনের প্যাগেট সাউন্ডে সিয়াটলের ৩২ মাইল (৫১ কিমি) দক্ষিণ-পশ্চিমে (এটি বৃহত্তম স্যাটেলাইট শহর), রাজ্যের রাজধানী অলিম্পিয়ার ৩১ মাইল (৫০ কিলোমিটার) উত্তর-পূর্বে  এবং মাউন্ট রেইনিয়ার জাতীয় উদ্যানের ৫৮ মাইল (৯৩ কিমি) উত্তর-পশ্চিমে অবস্থিত। ২০১০ এর আদমশুমারি অনুসারে জনসংখ্যা ১,৯১,৭০৪ জন। টাকোমা হল প্যাগেট সাউন্ড অঞ্চলে দ্বিতীয় বৃহত্তম এবং রাজ্যের তৃতীয় বৃহত্তম শহর। টাকোমা দক্ষিণ সাউন্ড অঞ্চলের ব্যবসায়িক ক্রিয়াকলাপের কেন্দ্র হিসাবেও কাজ করে, যার জনসংখ্যা প্রায় ১ মিলিয়ন।  টাকোমা নিকটবর্তী মাউন্ট রেইনিয়ারের পরে এটির নাম গ্রহণ করেছিল, মূলত তাখোমা বা তাহোমা নামে পরিচিত। স্থানীয়ভাবে এটি "ডেসটিনির শহর" (সিটি অব ডেসটিনি) নামে পরিচিত, কারণ উনিশ শতকের শেষদিকে এই অঞ্চলটি উত্তর প্রশান্ত মহাসাগরীয় রেলপথের পশ্চিম টার্মিনাস হিসাবে নির্বাচিত হয়। রেলপথের সিদ্ধান্তটি টাকোমের প্রতিবেশী গভীর জলের-বন্দর, কমেন্সমেন্ট উপসাগর দ্বারা প্রভাবিত হয়েছিল। উপসাগরটিকে রেলপথের সাথে সংযুক্ত করে টাকোমার মূলমন্ত্রটি হয়ে উঠল "যখন রেলপথ পালের সাথে মিলিত হয়"। কমেন্সমেন্ট উপসাগরটি প্রশান্ত মহাসাগরীয় উপকূল এবং ওয়াশিংটনের বৃহত্তম বন্দরের আন্তর্জাতিক বাণিজ্যের কেন্দ্রবিন্দু টাকোমা বন্দরকে পরিবেশন করে। ১৯৪০ সালে টাকোমা ন্যারো ব্রিজের পতনের জন্য শহরটি কুখ্যাতি অর্জন করে, যার ফলে "গ্যালোপিং জার্তি" ডাকনাম অর্জন করে।  বেশিরভাগ শিল্প শহরগুলির মতো টাকোমা শহরটিও শহরতলিকরণ ও বিভক্তকরণের ফলশ্রুতিতে ২০তম শতাব্দীর মাঝামাঝি সময়ে একটি দীর্ঘমেয়াদী ভাবে হ্রাস পায়। নব্বইয়ের দশক থেকে কেন্দ্রীয় টাকোমা পুনর্জীবনের প্রচেষ্টা চালিয়ে গেছে। কেন্দ্রীয় অংশে বা ডাউনটাউনের উন্নয়নের মধ্যে রয়েছে ওয়াশিংটন টাকোমা বিশ্ববিদ্যালয়; লাইন টি (পূর্বে টাকোমা লিঙ্ক), রাজ্যের প্রথম আধুনিক বৈদ্যুতিক লাইট রেল পরিষেবা; রাজ্যের শিল্প ও ইতিহাস জাদুঘরগুলির সর্বোচ্চ ঘনত্ব; এবং একটি শহুরে জলাশয় থেয়া ফস জলপথের পুনরুদ্ধার।  টাকোমা যুক্তরাষ্ট্রের অন্যতম বাসযোগ্য অঞ্চল হিসাবে চিহ্নিত হয়েছে। ২০০৬ সালে, টাকোমা দেশের অন্যতম "চলনযোগ্য" শহরগুলির তালিকাভুক্ত হয়।  তথ্যসূত্র  বহিঃসংযোগ  বিষয়শ্রেণী:টাকোমা, ওয়াশিংটন বিষয়শ্রেণী:ওয়াশিংটনের (অঙ্গরাজ্য) শহর
বাংলাদেশ নৌবাহিনী স্কুল এন্ড কলেজ, খুলনা খুলনার খালিশপুরের গোয়ালখালীতে অবস্থিত বাংলাদেশ নৌবাহিনীর নিজস্ব ও সংরক্ষিত নৌ আবাসিক এলাকায় অবস্থিত একটি বিদ্যালয়। এটি বাংলাদেশ নৌবাহিনী দ্বারা পরিচালিত একটি একাডেমিক প্রতিষ্ঠান। এর প্রাতিষ্ঠানিক কোড (ইআইআইএন) হল ১১৭১১২। এটি খুলনা-যশোর মহাসড়কের পশ্চিম পার্শ্বে (শহীদ শেখ আবু নাসের হাসপাতালে বিপরীত পার্শ্বে) অবস্থিত। এই বিদ্যালয়ে ২টি পাঁচ তলা ভবন, একটি তিন তলা ভবন, একটি এক তলা ভবন রয়েছে। এছাড়া একটি মিলনায়তন রয়েছে।  ইতিহাস ১৯৭৯ সালে নৌবাহিনীর মাধ্যমিক বিদ্যালয় যাত্রা শুরু হয়। ২০০৩ সালে গণপ্রজাতন্ত্রী বাংলাদেশ সরকারের শিক্ষা মন্ত্রণালয় এবং মাধ্যমিক ও উচ্চ মাধ্যমিক শিক্ষা বোর্ড যশোর কর্তৃক অনুমোদিত হয়ে একাদশ ও দ্বাদশ শ্রেণি সংযোজনের মাধ্যমে কলেজ উন্নীত করা হয়।   শিক্ষাকার্যক্রম   প্রতিষ্ঠানে মাধ্যমিক এবং উচ্চ মাধ্যমিক বিভাগের জন্য নিম্নলিখিত তিনটি শাখা রয়েছে - বিজ্ঞান, ব্যবসায় শিক্ষা এবং মানবিক। এর পাবলিক পরীক্ষা মাধ্যমিক ও উচ্চ মাধ্যমিক শিক্ষা বোর্ড যশোরের অধীনে পরিচালিত হয় ।  চাকরির ব্যাকগ্রাউন্ডের ছাত্র এবং মেধাবী সিভিল ছাত্র উভয়ই এখানে পড়াশোনা করতে পারে।  শিক্ষার্থী কার্যক্রম শিক্ষাবিদদের পাশাপাশি, বিএন স্কুল ও কলেজ, খুলনার শিক্ষার্থীরা বিভিন্ন পাঠক্রম বহির্ভূত কার্যকলাপ যেমন খেলাধুলা, সংস্কৃতি, সাহিত্য, বিতর্ক, শিল্প, সমাজকল্যাণমূলক কার্যক্রম এবং অন্যান্য সৃজনশীল অঙ্গনে জড়িত থাকে। তারা সী রোভার স্কাউটিং এবং বিএনসিসি (নৌ শাখা) তেও অংশ নেয়।   আরও দেখুন   বাংলাদেশের কলেজের তালিকা বাংলাদেশের বিদ্যালয়সমূহের তালিকা  তথ্যসূত্র  বিষয়শ্রেণী:খুলনা জেলার মহাবিদ্যালয় বিষয়শ্রেণী:খুলনার বিদ্যালয় বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:বাংলাদেশ নৌবাহিনীর শিক্ষাপ্রতিষ্ঠান বিষয়শ্রেণী:বাংলাদেশ নৌবাহিনী বিষয়শ্রেণী:বিএনসিসি-এর খুলনা ফ্লোটিলার ইউনিট
বুদ্ধদেব ভট্টাচার্য পশ্চিমবঙ্গের মুখ্যমন্ত্রী হিসেবে ষষ্ঠ বামফ্রন্ট সরকারে অন্যান্য ৪৭ জন মন্ত্রীর সাথে শপথ নেন। ভারতের পশ্চিমবঙ্গ রাজ্যে ২০০৬ সালের মে মাসে বামফ্রন্ট মন্ত্রণালয়ের সদস্যরা নিম্নরূপ:   সাংবিধানিক প্রয়োজনীয়তা  রাজ্যপালকে সাহায্য ও পরামর্শ দেওয়ার জন্য মন্ত্রী পরিষদের জন্য : ভারতীয় সংবিধানের ১৬৩ অনুচ্ছেদ অনুসারে,  এর মানে হল যে মন্ত্রীরা রাজ্যপালের সন্তুষ্টির অধীনে কাজ করেন এবং তিনি যখনই চান মুখ্যমন্ত্রীর পরামর্শে তাদের অপসারণ করতে পারেন।  মন্ত্রীদের জন্য অন্যান্য বিধানের জন্য : ভারতীয় সংবিধানের ১৬৪ অনুচ্ছেদ অনুসারে,   ক্যাবিনেট মন্ত্রীগণ    বুদ্ধদেব ভট্টাচার্য - মুখ্যমন্ত্রী; স্বরাষ্ট্র (পুলিশ), তথ্য ও সংস্কৃতি বিষয়ক, বিজ্ঞান ও প্রযুক্তি  নিরুপম সেন - শিল্প, পাবলিক উদ্যোগ এবং শিল্প পুনর্গঠন, পরিকল্পনা ও উন্নয়ন  সূর্যকান্ত মিশ্র - স্বাস্থ্য ও পরিবার কল্যাণ, গ্রামীণ উন্নয়ন, পঞ্চায়েত  মহম্মদ আমিন - শ্রম  অসীম দাসগুপ্ত - অর্থ  সুভাষ চক্রবর্তী - পরিবহন, খেলাধুলা, হুগলি নদী সেতু কমিশনার  মহম্মদ সেলিম - সংখ্যালঘু উন্নয়ন ও কল্যাণ, শহুরে বেকারদের জন্য স্ব-কর্মসংস্থান প্রকল্প, যুব পরিষেবা, কারিগরি শিক্ষা  কমল গুহ - কৃষি  বিশ্বনাথ চৌধুরী - সমাজকল্যাণ, কারাগার  কিরণময় নন্দ - মৎস্য, জলজ, জলজ সম্পদ, পোতাশ্রয়  নন্দগোপাল ভট্টাচার্য - ক্ষুদ্র সেচ, জল অনুসন্ধান উন্নয়ন  প্রবোধ সিনহা - সংসদীয় বিষয়ক ও আবগারি  কলিমুদ্দিন শামস - খাদ্য ও সরবরাহ  অমর চৌধুরী - গণপূর্ত  গৌতম দেব - হাউজিং অ্যান্ড পাবলিক হেলথ অ্যান্ড ইঞ্জিনিয়ারিং  কান্তি বিশ্বাস- স্কুল শিক্ষা, মাদ্রাসা  নরেন দে - সহযোগিতা ও ভোক্তা বিষয়ক  মানবেন্দ্র মুখোপাধ্যায় - তথ্য প্রযুক্তি ও পরিবেশ  অশোক ভট্টাচার্য - পৌর বিষয়ক, নগর উন্নয়ন, শহর ও দেশ পরিকল্পনা  দীনেশ ডাকুয়া - পর্যটন  সাইলেন সরকার - ফুড প্রসেসিং অ্যান্ড হর্টিকালচার  সত্যসাধন চক্রবর্তী - উচ্চশিক্ষা  অমরেন্দ্রলাল রায় - সেচ ও জলপথ  আব্দুর রেজ্জাক মোল্লা - ভূমি ও ভূমি সংস্কার  মৃণাল ব্যানার্জি - শক্তি  বংশ গোপাল চৌধুরী - কুটির ও ক্ষুদ্র শিল্প  নিসীথ অধিকারী - আইন ও বিচার বিভাগ  উপেন কিস্কু - তফসিলি জাতি, উপজাতি এবং অন্যান্য অনগ্রসর শ্রেণীর কল্যাণ  আনিসুর রহমান - প্রাণী সম্পদ উন্নয়ন  যোগেশ চন্দ্র বর্মন - বন  নেমাই মাল - লাইব্রেরি পরিষেবা  নন্দরানী দল - গণশিক্ষা  ছায়া ঘোষ - কৃষি বিপণন  হাফিজ আলম সাইরানী- ত্রাণ   প্রতিমন্ত্রীগণ    প্রতিম চ্যাটার্জি - ফায়ার সার্ভিসেস  ধীরেন সেন - ভূমি ও ভূমি সংস্কার, পঞ্চায়েত এবং গ্রামীণ উন্নয়ন  সুশান্ত ঘোষ - শ্রম, এমপ্লয়মেন্ট এক্সচেঞ্জ, এমপ্লয়িজ স্টেট ইন্স্যুরেন্স (ইএসআই)  দশরথ তিরকে - গণপূর্ত  মহেশ্বর মুর্মু - পশ্চিমাঞ্চল উন্নয়ন ও বন  অঞ্জু কর - মিউনিসিপ্যাল অ্যাফেয়ার্স  বিলাসিবালা সহিস - তফসিলি জাতি, তপশিলি উপজাতি এবং ওবিসি  গণেশ চন্দ্র মন্ডল - সেচ ও জলপথ  শ্রীকুমার মুখোপাধ্যায় - সিভিল ডিফেন্স  কান্তি গাঙ্গুলী - সুন্দরবন উন্নয়ন বিষয়ক  প্রত্যুষ মুখার্জি - স্বাস্থ্য ও পরিবার কল্যাণ  নারায়ণ বিশ্বাস - পরিবহন  নয়ন সরকার- উদ্বাস্তু পুনর্বাসন  ইভা দে - স্কুল শিক্ষা   আরো দেখুন    বুদ্ধদেব ভট্টাচার্যের তৃতীয় মন্ত্রিসভা  বামফ্রন্ট (পশ্চিমবঙ্গ)   তথ্যসূত্র   বিষয়শ্রেণী:পশ্চিমবঙ্গের মন্ত্রিসভা বিষয়শ্রেণী:অপর্যালোচিত অনুবাদসহ পাতা বিষয়শ্রেণী:২০০১-এ প্রতিষ্ঠিত মন্ত্রিসভা বিষয়শ্রেণী:২০০৬-এ বিলুপ্ত মন্ত্রিসভা
হালিমা হাতুন () ছিলেন উসমানীয় সাম্রাজ্যের প্রতিষ্ঠাতা আরতুগ্রুল গাজীর স্ত্রী এবং উসমানীয় সাম্রাজ্যের প্রথম সুলতান উসমানের মাতা। এছাড়াও তিনি সেলজুক সাম্রাজ্যের শাহজাদা নোমানের কন্যা।  জীবনী হালিমা হাতুন (জন্মঃ হালিমা সুলতানা) ছিলেন সেলজোক সুলতানা; যিনি সেলজোক শাহাজাদা নোমানের কন্যা ছিলেন। তিনি আরতোগ্রোলকে বিয়ে করেন এবং ৩ সন্তানের জন্ম দেন। তাদের নাম হলো যথাক্রমে গুন্দুজ আল্প,সাবচী আল্প এবং উসমান গাজী। তিনি ১৩ ফেব্রুয়ারি ১২৮১ সালে মৃত্যুবরণ করেন। হালিমা হাতুনের সমাধিস্থল আরতোগ্রোলের সোগুতের বাগানের পাশেই অবস্থিত।  নামকরণ হালিমা সেলজোগ পরিবারের শাহাজাদী হওয়ার সূত্রে জন্মনাম ছিল হালিমা সুলতানা কিন্তু তিনি কায় বংশের সদস্য হওয়ার সূত্রে  তার নামকরণ করা হয় হালিমা হাতুন।   জনপ্রিয় সংস্কৃতি  তুরস্কের জনপ্রিয় টেলিভিশন ধারাবাহিক দিরিলিস: আর্তগুল-এ হালিমা সুলতানের ভূমিকায় এশরা বিলগিচ অভিনয় করেন।  আরো দেখুন  উসমানীয় সাম্রাজ্য  উসমানীয় রাজবংশ   তথ্যসূত্র   বিষয়শ্রেণী:১৩-শ শতাব্দীর মহিলা বিষয়শ্রেণী:মহিলা রানী বিষয়শ্রেণী:উসমানীয় রাজবংশ বিষয়শ্রেণী:অটোমান সুলতানদের স্ত্রীগণ বিষয়শ্রেণী:১৩শ শতাব্দীর নারী